KOMISSION KERTOMUS EUROOPAN PARLAMENTILLE JA NEUVOSTOLLE SEURANTAKERTOMUS TOISEN SUKUPOLVEN SCHENGENIN TIETOJÄRJESTELMÄN (SIS II) KEHITTÄMISESTÄ /* KOM/2010/0633 lopull. */





[pic] | EUROOPAN KOMISSIO | Bryssel 5.11.2010 KOM(2010) 633 lopullinen KOMISSION KERTOMUS EUROOPAN PARLAMENTILLE JA NEUVOSTOLLE SEURANTAKERTOMUS TOISEN SUKUPOLVEN SCHENGENIN TIETOJÄRJESTELMÄN (SIS II) KEHITTÄMISESTÄ Tammikuu 2010 – kesäkuu 2010 SISÄLLYSLUETTELO 1. Johdanto 1 2. Hankkeen tilanne 1 2.1. Edistyminen viitejakson aikana 1 2.1.1. Yleiskatsaus 1 2.2. Ensimmäinen välitavoitetesti 1 2.3. Vaihtoehtoisen teknisen ratkaisun valmistelut 1 2.4. Käyttöönoton valmistelut 1 2.5. Siirtymisen valmistelut 1 2.6. SIS II -verkko 1 2.7. Operatiivinen hallinnointi 1 2.8. Tietoturva ja tietosuoja 1 3. Hallinnointi 1 3.1. Rahoitusvaikutukset 1 3.2. Hankkeen hallinnointi 1 3.2.1. SIS II -ohjelman hallintoneuvosto 1 3.2.2. SISVIS-komitea (SIS II) 1 3.2.3. Kansalliset suunnittelutoimet ja niiden koordinointi 1 3.2.4. Neuvosto 1 3.2.5. Euroopan parlamentti 1 4. Seuraavan raportointikauden ensisijaiset tavoitteet 1 5. Päätelmät 1 1. JOHDANTO Tässä seurantakertomuksessa kuvataan vuoden 2010 ensimmäisellä vuosipuoliskolla tehtyä työtä toisen sukupolven Schengenin tietojärjestelmän (SIS II) kehittämiseksi ja siirtymisen valmistelemiseksi SIS 1+ -järjestelmästä SIS II:een. Kertomus esitetään neuvostolle ja Euroopan parlamentille siirtymisestä Schengenin tietojärjestelmästä (SIS 1+) toisen sukupolven Schengenin tietojärjestelmään (SIS II) annetun neuvoston asetuksen (EY) N:o 1104/2008 ja samasta asiasta tehdyn neuvoston päätöksen 2008/839/YOS 18 artiklan mukaisesti. Tässä kertomuksessa raportoidaan myös testauksesta. 2. Hankkeen tilanne 2.1. Edistyminen viitejakson aikana 2.1.1. Yleiskatsaus Jakson tärkeimpiä tapahtumia oli hankkeen ensimmäisen välitavoitetestin tekeminen niin kuin 4. ja 5. kesäkuuta 2009 kokoontuneen oikeus- ja sisäasiain neuvoston päätelmissä todetaan. Myöhemmin 30. marraskuuta 2009 kokoontunut oikeus- ja sisäasiain neuvosto päätti, että ensimmäinen välitavoitetesti oli tehtävä viimeistään 29. tammikuuta 2010. Komissio toteutti neuvoston päätelmissä asetetut tehtävät tiiviissä yhteistyössä jäsenvaltioiden kanssa. Jaksolla toteutettiin siis toimia seuraavilla kolmella keskeisellä alalla: - suoritettiin ensimmäinen välitavoitetesti - valmisteltiin vaihtoehtoista teknistä skenaariota - parannettiin järjestelmän vaatimuksia sen käyttöönottoa silmällä pitäen. 2.2. Ensimmäinen välitavoitetesti Ensimmäinen välitavoitetesti suoritettiin 21.–24. tammikuuta 2010 niissä testausolosuhteissa ja niiden teknisten parametrien mukaisesti, joista oli sovittu jäsenvaltioiden kanssa ennen testausta. Keskusjärjestelmä toimi suhteellisen vakaasti ensimmäiset 25 tuntia, mutta loppujen 47 tunnin aikana oli huomattavia ongelmia. Laadunvarmistuksesta vastaava komission toimeksisaaja ja jäsenvaltioiden valtuuttama ulkoinen toimeksisaaja suorittivat testitulosten teknisen analyysin. Neuvoston kesäkuussa 2009 antamien päätelmien mukaan sekä komission että SIS II -ohjelman hallintoneuvoston ja SIS II -erityistyöryhmän on arvioitava ja validoitava välitavoitetestien tulokset. Testitulosten perusteellisen teknisen analyysin, arvioinnin ja validoinnin jälkeen suurin osa jäsenvaltioiden teknisistä asiantuntijoista sekä SIS II -ohjelman hallintoneuvostossa että SIS II -erityistyöryhmässä totesi testin riittämättömäksi. Komissio käynnisti testin uudelleen noudattaen saamiaan neuvoja ja neuvoston kesäkuussa 2009 antamia päätelmiä, joiden mukaan ”kaikki testit, joiden tulokset ovat epävarmoja, toistetaan, kunnes testi onnistuu tai epäonnistuu”. Välitavoitetesti toistettiin 2.–5. maaliskuuta 2010. Suurin osa jäsenvaltioista (13 jäsenvaltiota 16:sta asianomaisissa asiantuntijaelimissä) totesi toistetun testin onnistuneeksi. Tämän 72 tuntia kestäneen testin aikana käsiteltiin 860 180 tapahtumaa, joihin sisältyi ilmoituksen luominen, päivittäminen tai poistaminen (creation, update tai deletion eli CUD) kukin palvelutasosopimuksessa sovitussa kolmessa minuutissa. Keskusjärjestelmä vastasi 26 834 528 hakuun (99,96 %) 72 tuntia kestäneen kuormituskokeen aikana lähetetystä 26 844 897 hausta palvelutasosopimuksessa määritellyn yhden sekunnin aikana (suurimpaan osaan jäljelle jääneistä hauista vastattiin alle kolmessa sekunnissa). Keskusjärjestelmä tunnisti oikein kaikki vastaanotetut viestit (CUD ja haut). Testi osoitti, että keskusjärjestelmä pystyi käsittelemään noin 100 standardihakua sekunnissa ja 3,3 CUD-tapahtumaa sekunnissa. Komissio totesi, että jäsenvaltioiden asiantuntijoiden yhteistyö SIS II -ohjelman hallintoneuvostossa sujui hyvässä ilmapiirissä koko ensimmäisen välitavoitetestijakson ajan ja osoittautui erittäin hedelmälliseksi. Komissio julisti ensimmäisen välitavoitetestin onnistuneeksi ja antoi neuvostolle lisää pohdiskeltavaa hyväksymällä 12. huhtikuuta 2010 kertomuksen toisen sukupolven Schengenin tietojärjestelmän (SIS II) kehittämisen taloudellisista ja sopimuksiin liittyvistä näkökohdista[1]. Sen jälkeen 23. huhtikuuta 2010 kokoontunut oikeus- ja sisäasiain neuvosto päätti, että SIS II:n kehittäminen jatkuu nykyisen SIS II -hankkeen perusteella, ja pyysi komissiota esittämään neuvoston kokouksessa 3. ja 4. kesäkuuta 2010 kattavan kokonaisaikataulun SIS II:n käyttöönotosta. Ehdotus oli vahvistettava sitovaksi kokonaisaikatauluksi mieluiten heinäkuun 2010 loppuun mennessä ja viimeistään neuvoston kokouksessa 7. ja 8. lokakuuta 2010. Komissio esitti 3. ja 4. kesäkuuta 2010 kokoontuneelle oikeus- ja sisäasiain neuvostolle SIS II:n käyttöönottoa koskevan korkean tason aikataulun, joka oikeus- ja sisäasiain neuvoston on määrä vahvistaa lokakuussa. Aikataulussa asetetaan käyttöönoton määräpäivä vuoden 2013 ensimmäiselle neljännekselle. Euroopan parlamentille annettiin säännöllisesti ja avoimesti tietoja hankkeen edistymisestä ja ensimmäisen välitavoitetestin tuloksista. 2.3. Vaihtoehtoisen teknisen ratkaisun valmistelut Komissio ja Ranska keskustelivat mahdollisuudesta tehdä sopimus tehtävien siirtämisestä SIS II:n kehittämisestä vaihtoehtoisen skenaarion (SIS 1+RE) toteuttamiseen. Tarkoituksena on pohjustaa mahdollisuutta siirtyä vaihtoehtoiseen SIS II -toimintojen toteuttamista koskevaan tekniseen skenaarioon, jos jonkin välitavoitteista arvioidaan epäonnistuneen. Kesäkuun 2009 ja marraskuun 2009 neuvoston päätelmissä todettiin, että jos välitavoitetesteistä käy ilmi, että vaatimuksia ei kyetä noudattamaan, neuvosto päättää kahden kuukauden kuluessa kattavien rahoitusta ja sopimusta koskevien tietojen pohjalta, pyytääkö se komissiota lopettamaan nykyisen SIS II -hankkeen ja jatkamaan SIS II -järjestelmän kehittämistä vaihtoehtoisen teknisen ratkaisun pohjalta. Ranskan viranomaiset korostivat, että nykyisen SIS 1+:n vanhentuneiden komponenttien korvaamisesta neuvoteltua sopimusta (joka voidaan laajentaa kattamaan myös SIS 1+RE) ei voida käyttää syyskuun 2010 jälkeen. Jos tätä varasuunnitelmaa ei oteta käyttöön ensimmäisen välitavoitetestin perusteella, käytössä ei ole minkäänlaista varautumissuunnitelmaa toista välitavoitetestiä varten. Tämä mainittiin huhtikuussa 2010 kokoontuneen oikeus- ja sisäasiain neuvoston päätelmissä. Keskeisenä tekijänä toiminnan siirtämiseksi Ranskaan oli siirtymissäädösten muuttamista koskevien lainsäädäntöehdotusten hyväksyminen, mikä tarjoaa lainsäädännöllisen joustovaran, jota tarvitaan SIS II:n kehittämiseksi vaihtoehtoisen teknisen skenaarion avulla. Tämä ratkesi 3. kesäkuuta 2010, kun neuvosto antoi kaksi asetusta, jotka tulivat voimaan 25. kesäkuuta 2010[2]. Tältä pohjalta komissio ja Ranska ovat sitoutuneet määrittämään sellaiset sopimusjärjestelyt, joita tarvitaan vararatkaisuksi toisen välitavoitetestin suorittamisen varten. 2.4. Käyttöönoton valmistelut Järjestelmän vaatimuksia parannettaessa keskityttiin vaatimusten vahvistamiseen, jotta vältettäisiin tilanne, että tarpeet muuttuvat jatkuvasti hankkeen toteutuksen taka-alalla. Keskeisenä kysymyksenä on järjestelmän kapasiteetti. Alkuperäisissä eritelmissä ennakoitiin, että hallittavana on 15 miljoonaa tallennetta, joiden määrä kasvaa aikanaan 22 miljoonaan. Nyt käytössä olevassa SIS-järjestelmässä oli tammikuussa 2010 yli 31 miljoonaa ilmoitusta, koska järjestelmää käyttävien jäsenvaltioiden määrä on kasvanut ja koska toimivaltaiset viranomaiset eri maissa käyttävät sitä intensiivisesti. Työryhmien jäsenet arvelivat yksimielisesti, että SIS II:n tullessa käyttöön ilmoituksia on todennäköisesti 52 miljoonaa. Sen vuoksi sovittiin, että järjestelmän kapasiteetin olisi katettava sen käyttöön tullessa 70 miljoonaa ilmoitusta ja että SIS II:n kapasiteettia olisi testattava 100 miljoonalla ilmoituksella ilman teknisten muutosten tarvetta. Keskusteltiin siitä, miten näin merkittävä poikkeaminen alkuperäisistä teknisistä eritelmistä vaikuttaa järjestelmässä tehtävien hakujen ja CUD-tapahtumien (ilmoitusten luominen, päivittäminen tai poistaminen) osalta hyväksyttäviin operatiivisiin suoritustasoihin. Lisäksi tarkasteltiin SIS II:n keskusjärjestelmän kykyä käsitellä tällaista suurempaa läpikulkuliikennettä ja tehtiin ehdotuksia. Keskusteluja käytiin myös loppukäyttäjien ensisijaisista tavoitteista, jos SIS II:n keskusjärjestelmän käsittävässä pääpaikassa ilmenisi vakavia ongelmia ja olisi siirryttävä sen varmuusjärjestelmään. Jälleen kerran osallistujat löysivät ratkaisuja palvelutasosopimuksista. Vaatimuksia koskevan intensiivisen työn jälkeen SISVIS-komitealla oli 26. toukokuuta tilaisuus tarkastella päivitettyjä järjestelmävaatimuksia ja hahmotella SIS II:n kokonaisaikataulua. SIS II ehdotetaan otettavaksi käyttöön vuoden 2013 ensimmäisellä neljänneksellä. Komissio antoi neuvostolle tiedoksi uuden aikataulun oikeus- ja sisäasiain neuvoston kokouksessa 3. ja 4. kesäkuuta 2010. Kokonaisaikataulun perusteella lisättiin uusi määräaika (31. maaliskuuta 2013) ehdotukseen, jolla muutetaan siirtymisestä SIS I+ -järjestelmästä SIS II -järjestelmään annettuja säädöksiä (”siirtymissäädökset”). Ottaen huomioon talousarvioennusteen komissio ilmoitti neuvostolle, että sen tarkoituksena oli pitää kustannukset nykyisissä rahoitusnäkymissä (2007–2013) SIS II -järjestelmälle hyväksyttyjen määrärahojen puitteissa. Komissio pyrkii tekemään sopimukset, jotka vielä tarvitaan järjestelmän ottamiseksi käyttöön. On tärkeä huomata, että vaatimuksien parantaminen ei ole muuttanut SIS II -säädöksistä suoraan johtuvia keskeisiä velvollisuuksia. 2.5. Siirtymisen valmistelut SIS 1+ -järjestelmästä SIS II -järjestelmään siirtymistä koskevissa neuvoston asetuksessa[3] ja neuvoston päätöksessä[4] (siirtymissäädökset) säädetään siirtymisen valmisteluun liittyvistä komission ja jäsenvaltioiden tehtävistä ja vastuualueista, mukaan lukien SIS II -järjestelmän edelleen kehittäminen ja testaus. Koska säädösten voimassaolon oli määrä päättyä 30. kesäkuuta 2010, komissio teki ehdotukset niiden muuttamiseksi pääasiallisena tarkoituksenaan lykätä määräaikaa, joka koskee tietojen siirtämistä SIS 1+ -järjestelmästä SIS II -järjestelmään. Ongelma ratkaistiin antamalla 3. kesäkuuta 2010 neuvoston asetus (EU) N:o 541/2010[5] siirtymisestä Schengenin tietojärjestelmästä (SIS 1+) toisen sukupolven Schengenin tietojärjestelmään (SIS II) annetun asetuksen (EY) N:o 1104/2008 muuttamisesta ja neuvoston asetus (EU) 542/2010[6] siirtymisestä Schengenin tietojärjestelmästä (SIS 1+) toisen sukupolven Schengenin tietojärjestelmään (SIS II) tehdyn päätöksen 2008/839/YOS muuttamisesta. Näissä asetuksissa ja 4. ja 5. kesäkuuta 2009 kokoontuneen oikeus- ja sisäasiain neuvoston päätelmissä - annetaan SIS II -ohjelman hallintoneuvostolle virallinen asema - tarjotaan lainsäädännöllistä joustovaraa vaihtoehtoista teknistä skenaariota varten - säädetään, että siirtymissäädösten ”voimassaolo päättyy päivänä, jonka neuvosto vahvistaa… ja joka tapauksessa viimeistään 31 päivänä maaliskuuta 2013 tai 31 päivänä joulukuuta 2013, mikäli siirrytään 1 artiklan 3 kohdassa tarkoitettuun vaihtoehtoiseen tekniseen skenaarioon”. 2.6. SIS II -verkko SIS II -hankkeeseen kuuluu sellaisen maiden välisen tietoliikenneverkon luominen, joka täyttää saatavuuteen, tietoturvaan, maantieteelliseen kattavuuteen ja palvelutasoon liittyvät vaatimukset ja mahdollistaa tiedonsiirron kansallisten järjestelmien ja keskusjärjestelmän välillä. Komissio päätti toukokuun lopussa keskeyttää väliaikaisesti paikallisten kansallisten rajapintojen varmuusjärjestelmien käytön. Nämä varmuusjärjestelmät ovat valinnaisia. Näin voidaan pienentää verkon kustannuksia, kun otetaan huomioon hankkeen uusi aikataululuonnos. Jäsenvaltioille on ilmoitettu asiasta. Varmuusjärjestelmät otetaan myöhemmin uudelleen käyttöön ennen varsinaisen järjestelmän käyttöönottoa. Tämän raportointikauden aikana Bulgarialle onnistuttiin luomaan yhteydet SIS II s-TESTA -verkkoon ajallaan ja talousarvion puitteissa. 2.7. Operatiivinen hallinnointi Komissio vastaa SIS II:n operatiivisesta hallinnoinnista siirtymävaiheen aikana eli siitä alkaen, kun SIS II otetaan käyttöön ja ennen kuin perustetaan virasto, joka vastaa laaja-alaisten, vapauden, turvallisuuden ja oikeuden alan tietojärjestelmien (kuten SIS II:n) pitkän aikavälin operatiivisesta hallinnasta. Valmistelut Ranskan viranomaisten kanssa tehdyn infrastruktuuria ja toimistoja koskevan sopimuksen voimassaolon jatkamiseksi kahdella vuodella ovat loppusuoralla[7]. Henkilöstön rekrytointia ja kouluttamista koskevien palvelusopimusten mukaisesti Ranskan viranomaiset ovat palkanneet henkilöstöä käyttämään komission kehittämiä järjestelmiä. Yhtenä ensisijaisena tavoitteena on neuvotella Ranskan kanssa sopimuskehys, joka kattaa operatiiviset tehtävät siirtymävaiheen aikana. Toisena ensisijaisena tavoitteena on sopia Ranskan kanssa järjestelyistä, joiden mukaan järjestelmän kehittämistä voidaan tarvittaessa jatkaa SIS 1+RE -ratkaisun pohjalta. Alkuperäiset ehdotukset[8] tietojärjestelmistä vastaavan viraston perustamista koskevaksi säädöspaketiksi korvattiin maaliskuussa 2010 tarkistetulla asetusehdotuksella[9], jossa otetaan huomioon Lissabonin sopimuksen aiheuttamat muutokset. Neuvoston valmistelevissa elimissä ja parlamentissa neuvotellaan parhaillaan ehdotuksesta, joka on tarkoitus hyväksyä ennen vuoden 2010 loppua. 2.8. Tietoturva ja tietosuoja Eräiden jäsenvaltioiden esiin ottamien kysymysten pohjalta komissio toteutti tutkimuksen salaamattomiin tietoihin pääsystä, mikä on mahdollista ainoastaan verkon Bratislavassa sijaitsevan operatiivisen keskuksen suojatussa ympäristössä. Jäsenvaltioita pyydettiin kommentoimaan eri vaihtoehtoja. Vaihtoehdot käsittivät muun muassa toisen salauskerroksen ja täydentäviä organisatorisia toimenpiteitä. Jäsenvaltiot eivät päässeet laajaan yhteisymmärrykseen sopivimmasta suunnitelmasta. Todettiin, että toisen salauskerroksen käyttöönotto olisi sekä kallista että aikaa vievää. Lisäksi olisi pohdittava sen mahdollisia vaikutuksia verkon vakauteen ja suorituskykyyn. Komissio järjesti jäsenvaltioiden asiantuntijoille kaksi vierailua verkon operatiiviseen keskukseen. Asiantuntijat kehuivat keskuksen sisäistä organisaatiota ja turvallisuutta sekä tekivät joitakin ehdotuksia. Komissio seuraa huolellisesti suositusten täytäntöönpanoa ja järjestää tarvittaessa lisäkuulemisia. Komissio hyväksyi 4. toukokuuta 2010 SIS II:n turvasuunnitelman, joka kattaa SIS II:n turvallisuuden siirtymävaiheen aikana, kunnes perustetaan tietojärjestelmistä vastaava virasto[10]. 3. Hallinnointi 3.1. Rahoitusvaikutukset Raportointikauden loppuun mennessä komissio on sitonut talousarviomäärärahoja SIS II -hankkeeseen yhteensä 93 987 003 euroa vuodesta 2002. Niitä vastaavat sopimukset koskevat toteutettavuustutkimuksia, SIS II:n keskusjärjestelmän kehittämistä, tukitoimintoja ja laadunvarmistusta, SIS II -verkkoa, operatiivisen hallinnoinnin valmistelua Strasbourgissa, turvallisuutta, biometriikan valmistelua ja viestintää. Mainitusta määrästä oli maksettu 55 574 168 euroa vuoden 2002 ja kesäkuun lopun 2010 välisenä aikana. Tärkeimmät menoerät olivat kehittäminen (26 500 816 euroa), verkko (16 012 711 euroa) sekä tukitoiminnot ja laadunvarmistus (7 192 480 euroa). Jäsenvaltioiden lopullisista järjestelmää koskevista operatiivisista vaatimuksista on päästy sopimukseen, joten komissio aloittaa neuvottelut päätoimeksisaajan kanssa. Tarkoituksena on saada selville niiden kustannusten suuruus, jotka aiheutuvat hankkeen päätökseen saattamisen vielä edellyttämästä työstä, sekä tehdä sopimukset näistä töistä. Näin voidaan tehdä yksityiskohtainen talousarvio, joka kattaa ajanjakson järjestelmän käyttöönottoon asti ja joka voidaan esittää oikeus- ja sisäasiain neuvostolle viimeistään lokakuussa 2010. Talousarvion toteutuminen | Kesäkuusta 2002 kesäkuuhun 2010 | Tammikuusta kesäkuuhun 2010 | Maksu- sitoumukset | Maksut | Maksu- sitoumukset | Maksut | Kehittäminen | 43 175 733 | 26 500 816 | 0 | 2 240 213 | Tukitoiminnot ja laadunvarmistus | 9 399 894 | 7 192 480 | 722 836 | 900 547 | Verkko | 32 375 954 | 16 012 711 | 5 421 281 | 1 413 447 | Operatiivisen hallinnoinnin valmistelu | 6 124 038 | 4 528 421 | 40 425 | 709 493 | Turvallisuus | 869 275 | 217 712 | 0 | 73 803 | Selvitykset / kuulemiset | 940 481 | 921 611 | 20 650 | 26 516 | Tiedotuskampanja | 33 373 | 33 373 | 0 | 0 | Asiantuntijoiden virkamatkakulut | 1 053 380 | 152 171 | 77 930 | 39 640 | Muut | 14 874 | 14 874 | 0 | 0 | YHTEENSÄ | 93 987 003 | 55 574 168 | 6 283 122 | 5 403 657 | Tällä raportointikaudella päätoimeksisaajalle määrätyt 390 000 euron sakot on peritty takaisin muista hanketuotoksista suoritetuista maksuista. Sakot johtuivat siitä, että päätoimeksisaaja ei onnistunut suorittamaan SIS II:n operatiivista järjestelmätestiä joulukuussa 2008. 3.2. Hankkeen hallinnointi 3.2.1. SIS II -ohjelman hallintoneuvosto Yksi tämän kauden keskeisistä piirteistä liittyy hyvään yhteistyöilmapiiriin SIS II -ohjelman hallintoneuvostossa. Hallintoneuvosto sai virallisen aseman, kun 3. kesäkuuta 2010 hyväksyttiin kaksi neuvoston asetusta siirtymisestä Schengenin tietojärjestelmästä (SIS 1+) toisen sukupolven Schengenin tietojärjestelmään (SIS II). Ne tulivat voimaan 25. kesäkuuta 2010. Hallintoneuvosto kokoontui raportointikauden aikana epävirallisessa kokoonpanossa 21 kertaa. 3.2.2. SISVIS-komitea (SIS II) SIS II -järjestelmän kehittämisessä komissiota avustaa SISVIS-komitea. SISVIS-komitea kokoontui SIS II -asioissa viisi kertaa tammi–kesäkuussa vuonna 2010. SISVIS-komitean säännöllisten kokousten lisäksi järjestetään komitean työryhmien tapaamisia ja työpajoja, joissa keskustellaan teknisistä yksityiskohdista ja joihin jäsenvaltioiden asiantuntijat osallistuvat. Näissä kokouksissa keskitytään yleensä kysymyksiin, jotka koskevat yksittäisiä hanketuotoksia. - Testejä käsittelevä neuvoa-antava ryhmä (TAG) antaa SISVIS-komitealle lausunnon testien järjestämiseen, toteuttamiseen ja niiden tulosten tulkitsemiseen liittyvistä seikoista. Ryhmä kokoontui raportointikaudella seitsemän kertaa. - Muutoshallinnasta vastaava asiantuntijaryhmä (CMB) antaa raportoitujen ongelmien luokittelua, laadullista määrittelyä ja korjausten vaikutuksia koskevia neuvoja. Tämä työryhmä, joka myös raportoi toiminnastaan SISVIS-komitealle, kokoontui raportointikaudella kuusi kertaa. - Tällä raportointikaudella on järjestetty kaksi SIS II -siirtymistyöryhmän tapaamista, joiden tarkoituksena oli antaa neuvoja SISVIS-komitealle ja edistää tähän keskeiseen kysymykseen liittyvää toimintaa. 3.2.3. Kansalliset suunnittelutoimet ja niiden koordinointi SISVIS-komitean puitteissa toimii jäsenvaltioiden ja käyttäjien kansallisista hankevastaavista koostuva työryhmä. Sen kokouksissa käsitellään suunnitteluun liittyviä yksityiskohtaisia kysymyksiä, riskejä ja toimintoja sekä hankkeen keskustasolla että kansallisella tasolla. Työryhmä kokoontui raportointikaudella neljä kertaa. 3.2.4. Neuvosto Komissio osallistuu Schengenin tietojärjestelmästä vastaavien neuvoston valmisteluelinten kokouksiin ja kaikkiin ministerineuvoston istuntoihin, joiden esityslistalla on SIS II. Komissio esitti näissä tilaisuuksissa suullisia raportteja SIS II -hankkeen tilanteesta, hankkeeseen liittyvistä riskeistä ja hankkeen seuraavista vaiheista. 3.2.5. Euroopan parlamentti Euroopan parlamentti seurasi tiiviisti järjestelmän kehittämistä raportointikauden aikana. On myös todennäköistä, että budjettivaliokunnan huomautukset siitä, että parlamentti ”käyttää oikeuttaan pitää SIS II:n järjestelmänvaihtoon osoitettuja varoja varauksessa, kunnes testi onnistuu ja kunnes toteutetaan perusteellinen tarkastus,” johtavat jatkotoimiin vuoden 2011 talousarviomenettelyn aikana. Komissio tiedotti Euroopan parlamentille jatkuvasti SIS II -järjestelmän tilanteesta. Parlamentin jäsenten kanssa järjestettiin säännöllisesti kahdenvälisiä tapaamisia ja komission jäsen Cecilia Malmström lähetti kirjeen Euroopan parlamentin kansalaisvapauksien sekä oikeus- ja sisäasioiden valiokunnalle (sekä valmistelijoille) jokaisen vuoden 2010 ensimmäisellä puoliskolla pidetyn oikeus- ja sisäasiain neuvoston kokouksen jälkeen. SIS II -järjestelmän tilanteesta on pidetty esityksiä LIBE-komiteassa muun muassa 10. toukokuuta. Komissio vastasi myös kahteen SIS II -hanketta koskevaan parlamentin kysymykseen. 4. SEURAAVAN RAPORTOINTIKAUDEN ENSISIJAISET TAVOITTEET - neuvottelujen saattaminen päätökseen päätoimeksisaajan kanssa, jotta voidaan varmistaa, että sopimus kattaa parannetut vaatimukset - kattavan kokonaisaikataulun ja hankkeen päätökseen saattamista koskevan yksityiskohtaisen talousarvion laatiminen (ottaen huomioon myös edellä mainitut sopimusneuvottelut) viimeistään lokakuussa pidettävään oikeus- ja sisäasiain neuvoston kokoukseen mennessä - jäsenvaltioiden sopimien lopullisten käyttöönottovaatimusten täytäntöönpano - testin kehittäminen paranneltuja vaatimuksia varten - käyttöönoton valmistelut - operatiivista hallinnointia valmistelevan työn jatkaminen, myös tietojärjestelmistä vastaavaa virastoa koskevien neuvottelujen seurannan sekä kyseisen viraston perustamisen sisäisten valmistelujen jatkaminen. 5. Päätelmät Raportointikauden aikana useat seikat edistivät hankkeen toteutumista. Ensimmäisen välitavoitetestin tulosten ansiosta pystyttiin etenemään useilla aloilla, erityisesti pystyttiin vahvistamaan 23. huhtikuuta 2010 pidetyssä oikeus- ja sisäasiain neuvoston kokouksessa, että SIS II:n kehittäminen jatkuu nykyisen SIS II -hankkeen pohjalta. Hanketta vei eteenpäin myös järjestelmän käyttöönoton määräpäivää muuttavien kahden asetuksen hyväksyminen 3. kesäkuuta. Lisäksi edettiin sellaisissa pitkäaikaisissa kysymyksissä kuin verkon käyttökeskuksen läpi kulkevien tietojen turvallisuus. Keskukseen järjestetyn vierailun aikana jäsenvaltioiden asiantuntijoille esitettiin paikan päällä olevat laajat riskien lieventämistoimet. Neuvosto pyysi komissiota ja jäsenvaltioita saattamaan nopeasti päätökseen SIS II:n käynnistämisen edellyttämän järjestelmävaatimuksia koskevan työn. Tällä raportointikaudella vallitsi rakentava ilmapiiri, jossa komission ja jäsenvaltioiden asiantuntijat tekivät intensiivisesti hedelmällistä yhteistyötä parannellessaan käyttöönoton vaatimuksia. Monet yksityiskohtaisista keskusteluista käytiin SIS II -ohjelman hallintoneuvostossa, joka sai virallisen aseman edellä mainittujen asetusten hyväksymisen myötä. Vaatimuksia päivittämällä on tarkoitus edetä kohti SIS II:n käyttöönottoa ja integroida toinen välitavoitetesti SIS II -hankkeen virtaviivaistamiseksi määriteltyihin testeihin. Oikeus- ja sisäasiain neuvosto pyysi myös kattavaa kokonaisaikataulua ja yksityiskohtaista talousarviota. Komissio totesi kesäkuussa pidetyssä neuvoston kokouksessa, että yksityiskohtaisia neuvotteluja päätoimeksisaajan kanssa käytäisiin koko kesän ajan paranneltujen vaatimusten sisällyttämiseksi hankesopimukseen. Tästä prosessista odotetaan tuloksia lokakuussa 2010 pidettävään oikeus- ja sisäasioiden neuvoston kokoukseen. Liite I SISVIS-komitean (SIS II) kokoukset ja työryhmäkokoukset a) Raportointijakson aikana järjestetyt kokoukset TAMMIKUU 2010 | 14 | Muutoshallinnasta vastaava asiantuntijaryhmä | 5, 14, 21, 28 | SIS II -ohjelman hallintoneuvosto | 7, 14, 21 | Testejä käsittelevä neuvoa-antava ryhmä | HELMIKUU 2010 | 2, 11, 23, 26 | SIS II -ohjelman hallintoneuvosto | 24 | Kansallisten hankevastaavien kokous | 25 | Muutoshallinnasta vastaava asiantuntijaryhmä | 24 | SISVIS-komitea (SIS II tekninen) | 20 | SISVIS-komitea (SIRENE) | 4, 25 | Testejä käsittelevä neuvoa-antava ryhmä | MAALISKUU 2010 | 3, 10, 23, 25 | SIS II -ohjelman hallintoneuvosto | 24 | Kansallisten hankevastaavien kokous | 24 | SISVIS-komitea (SIS II tekninen) | 4, 11 | Testejä käsittelevä neuvoa-antava ryhmä | HUHTIKUU 2010 | 6, 21 | SIS II -ohjelman hallintoneuvosto | 14 | SISVIS-komitea (SIS II tekninen) | 28 | Muutoshallinnasta vastaava asiantuntijaryhmä | TOUKOKUU 2010 | 12, 18, 25 | SIS II -ohjelman hallintoneuvosto | 26 | SISVIS-komitea (SIS II tekninen) | 26 | Kansallisten hankevastaavien kokous | 25/25 | Siirtymistyöryhmä / muutoshallinnasta vastaava asiantuntijaryhmä | KESÄKUU 2010 | 2, 9, 15, 23 | SIS II -ohjelman hallintoneuvosto | 26 | Muutoshallinnasta vastaava asiantuntijaryhmä / siirtymistyöryhmä | b) Seuraavalle raportointijaksolle suunnitellut kokoukset HEINÄKUU 2010 | 6, 14, 28 | SIS II -ohjelman hallintoneuvosto | 15 | Muutoshallinnasta vastaava asiantuntijaryhmä | 15 | Kansallisten hankevastaavien kokous | 15 | SISVIS-komitea (SIS II tekninen) | 1, 8, 15, 22, 29 | Testejä käsittelevä neuvoa-antava ryhmä | ELOKUU 2010 | 4, 11, 18, 25 | SIS II -ohjelman hallintoneuvosto | 5, 12, 19, 26 | Testejä käsittelevä neuvoa-antava ryhmä | SYYSKUU 2010 | 1, 8, 15, 22, 29 | SIS II -ohjelman hallintoneuvosto | 22 | SISVIS-komitea (SIS II tekninen) | 22 | Kansallisten hankevastaavien kokous | 23 | Muutoshallinnasta vastaava asiantuntijaryhmä | 2, 9, 16, 23, 30 | Testejä käsittelevä neuvoa-antava ryhmä | LOKAKUU 2010 | 21 | Muutoshallinnasta vastaava asiantuntijaryhmä | 20 | Kansallisten hankevastaavien kokous | 20 | SISVIS-komitea (SIS II tekninen) | 27 | SISVIS-komitea (SIRENE) | 7, 14, 21, 28 | Testejä käsittelevä neuvoa-antava ryhmä | 6, 13, 20, 27 | SIS II -ohjelman hallintoneuvosto | MARRASKUU 2010 | 3, 10, 17, 24 | SIS II -ohjelman hallintoneuvosto | 18 | Kansallisten hankevastaavien kokous | 18 | SISVIS-komitea (SIS II tekninen) | 17 | Muutoshallinnasta vastaava asiantuntijaryhmä / siirtymistyöryhmä | 4, 11, 18, 25 | Testejä käsittelevä neuvoa-antava ryhmä | JOULUKUU 2010 | 1, 8, 15, 22 | SIS II -ohjelman hallintoneuvosto | 16 | Kansallisten hankevastaavien kokous | 16 | SISVIS-komitea (SIS II tekninen) | 14 | Siirtymistyöryhmä / muutoshallinnasta vastaava asiantuntijaryhmä | 2, 9, 16 | Testejä käsittelevä neuvoa-antava ryhmä | [1] Komission yksiköiden valmisteluasiakirja “Report on the financial and contractual aspects of developing the second generation Schengen Information System (SIS II)”, Bryssel SEC (2010) 436. [2] Neuvoston asetus (EU) N:o 541/2010 siirtymisestä Schengenin tietojärjestelmästä (SIS 1+) toisen sukupolven Schengenin tietojärjestelmään (SIS II) annetun asetuksen (EY) N:o 1104/2008 muuttamisesta ja neuvoston asetus (EU) N:o 542/2010 siirtymisestä Schengenin tietojärjestelmästä (SIS 1+) toisen sukupolven Schengenin tietojärjestelmään (SIS II) tehdyn päätöksen 2008/839/YOS muuttamisesta. [3] Neuvoston asetus (EY) N:o 1104/2008, annettu 24 päivänä lokakuuta 2008, siirtymisestä Schengenin tietojärjestelmästä (SIS 1+) toisen sukupolven Schengenin tietojärjestelmään (SIS II), EUVL L 299, 8.11.2008, s. 1. [4] Neuvoston päätös 2008/839/YOS, tehty 24 päivänä lokakuuta 2008, siirtymisestä Schengenin tietojärjestelmästä (SIS 1+) toisen sukupolven Schengenin tietojärjestelmään (SIS II), EUVL L 299, 8.11.2008, s. 43. [5] EUVL L 155, 22.6.2010, s. 19. [6] EUVL L 155, 22.6.2010, s. 23. [7] SIS II:n keskusjärjestelmä ja keskusviisumitietojärjestelmä sijaitsevat Strasbourgissa ja niiden varmuusjärjestelmät ovat Itävallassa lähellä Salzburgia. SIS II -säädösten mukaisesti komissio oli jo ennen tätä raportointijaksoa tehnyt infrastruktuuria, henkilöstön rekrytointia ja kouluttamista koskevat palvelusopimukset tarkoituksenaan siirtää operatiiviset hallinnointitehtävät Ranskan viranomaisille. [8] Komissio hyväksynyt 24. kesäkuuta 2009. [9] Ehdotus Euroopan parlamentin ja neuvoston asetukseksi KOM(2010) 93 lopullinen, 19.3.2010. [10] Komission päätös, annettu 4 päivänä toukokuuta 2010, SIS II:n keskusjärjestelmään ja viestintäinfrastruktuuriin liittyvästä turvasuunnitelmasta (2010/261/EU).